ચોમાસામાં જ શરીરને વધુ સાચવવું પડે છે એટલે જ આ ઋતુમાં ઉપવાસનું મહત્ત્વ ચાર ગણુ વધી જાય છે. ફળાહાર જરૃરી બની જાય છે પણ એક ગુટખાના પાંચ રૃપિયા ખર્ચી કાઢનારને સફરજન બહુ મોંઘાં પડે છે. સ્વચ્છતા, ખાનપાન, શુદ્ધતા, પવિત્રતા, ધ્યાન, આહારવિહાર વિવેક જ બચાવી શકે છે. નિયમ કરો આજથી જ બધા જંક ફૂડ બંધ. શાબાશ. સદા નિરોગી રહો. નિરોગી રહેવા આપણા વડીલોએ, અનુભવીઓએ બહુ સુંદર સુંદર જોડકણાં આપણને આપ્યાં છે એ વાંચી અમલ કરી નિરોગી બની સૌ સુખી થઈએ એવી અભ્યર્થના. સર્વે અહીં સુખી થાઓ સૌ નિરોગી બની રહો, સર્વે કલ્યાણને પામો, કોઇ દુઃખના પામશો. આરોગ્યને લગતાં પ્રસિદ્ધ જોડકાં વાંચો અને અમલ પણ કરો